VisualEditor/Portal/Why/ilo





Dagiti bilang
Ti inkuri-kur-it dita ngato ket mangipakita ti gatad ti panagtaginayon para kadagiti baro nga editor kadagiti napalabas a panawen, ken ti bilang ti tao nga addaan kami nga aktibo nga agur-urnos. A kas makitkitam, daytoy ket saan a positibo. Ti Wikipedia ket addaan it tengnga iti maysa a didigra no maipanggep kadagiti bilang ti agur-urnos. Adu unay dagiti papanawenmi nga agdadamo, ken mapukpukawmi ti kangrunaan a tinaudan iti aniaman a gandat ti pagtitinnulongan: dagiti kontributor.

Ti kaibuksilanna daytoy ket simple laeng nga awan kami ti tattao nga agobra kadagiti kayatmi a maaramid. Dagiti maasikaso ket umud-aduda nga umad-adu, iti basbassit a tattao ti mangaramid kadagitoy a bunton ti obra iti Special:NewPages, wenno ti panagtaripato kadagiti biograpia ti sibibiag a tattao (BLPs).

Agtaltalinaay dagiti panangiyaddan ti nailasin ken nasayaat nga artikulo a kas resulta ti saan a makaanay a tattao a saan a mangsurat laeng kadagitoy nga artikulo, ngem mangrepaso ken mangtaripato kaniada. Adda met insarsarita ti amin iti maysa lugar a pagobraanda nga idiay ket awan ti makaanay a tattao a manglippas ti trabaho.



Ti rason no apay
Adda problemami, ken adu met dagiti agipagpagarup no apay. Adda met tattao a pumanpanaw gaputa saanda metten a kayat ti produktibo a panagipadawat, awan aniamanna dayta. Adda met dagiti dadduma a pumanpanaw gaputa nakitkitada a ti komunidad ket makabusor unay, wenno saanda a makabiruk ti pagtulongan.

Adda met dagiti tao a pumanaw gapu ta ti panagurnot ket narikut unay. Idi 2001, idi napundar ti Wikipedia, adu kadagiti dadakkel a sitio a nagnamnama kadagiti agar-aramat nga agsurat iti markup kadagiti nadumaduma a porma, ken maysakami kadagita. Ti panagsurat ti markup ket kadawyan idi a kalaing ti tattao a nagob-obra iti internet, no man wenno saan idi dayta ket BBCode, a wikimarkup wenno ti pay nalinteg a HTML.

Ti problema ngamin ket 2013 tattan, ken dakami laeng ti nangruna a sitio nga agus-usar pay laeng ti markup iti daytoy a karikut.



Pumanpanaw manipud ti markup
Idi 2013, ti tattao ket saan a nagnamnama nga agadal ti markup tapno agsurat iti maysa a website. Nasdaawda idi immayda ditoy, ken ti kaaduan ket saan a nagagar babaen iti nasanay. (Nakaawatkami ti pammasingked iti dayta iti panagsubok ti agar-aramat nga inaramidmi sakbay ti pannakaipablaak ti VE.)

Adu kadagiti agdadamo nga agar-aramat ket saanda a mangrugrugi nga agramid kadagiti dakkel a panagsukat; mangrugrugida nga agramid kadagiti bassit, ken agadalda pay met ti markup tapno makabaelda nga agbasa ti pagurnosan. Nabutbutnganda, ken pumanawdanto, a kas maipakpakita dagiti panagsubokmi ti agar-aramat.

Daytoy a pannakasapul ti nasaysayaat a waya iti panagurnos ket banag a kankanayon a nabigbigan ti komunidad,  manipud idi 2004. Ar-aramidenmi ti VisualEditor a kas panagsungbat; gapu ta dinamdamag daytoy ti tattao, ken ti nangnangruna pay gapu ta kasapulan ti tattao daytoy.

Ti wikimarkup ket mangbutbutengen kadagiti agdadamo, ken ti agpang ti panagbutbuteng ket umadu laeng iti irarang-ay dagiti daduma awebsite. Ar-aramidenmi daytoy gapu ta no saan, dayta nga inkuri-kur-it ket agbalinto a madmadi kadagiti sumaruno a lima a tawen.

Saankami a mangnamnama nga usaren daytoy iti amin (ti editor ti taudan ket addanto pay met laeng), ken saankami a mangnamnama nga amin ket maawis. Ngem mangibanag kami nga agaramid ti nasayaat nga obra, ken mangibanag a mangipakita ti mabalin a pakaibanagan daytoy a sopwer.